stanford-oval/wikipedia huggingface dataset:
Maidon terveysvaikutukset
Pastöroinnin terveysvaikutukset > Muut pastörointiin liittyvät terveysväitteet

Pastöroimattoman maidon hyödyt ovat vuonna 2013 julkaistun tutkimusyhteenvedon mukaan vähäisiä tai olemattomia verrattuna pastöroituun maitoon. Vuonna 2005 julkaistiin tutkimus, jossa maidosta oireileville koehenkilöille juotettiin satunnaistetusti raaka- tai täysmaitoa. Raakamaito aiheutti jopa enemmän oireita kahdessa kolmesta koeryhmästä, mutta erot eivät olleet kuitenkaan tilastollisesti merkitseviä.
Pastöroinnin on väitetty lisäävän maitoallergiaa, laktoosi-intoleranssia, diabetesta, osteoporoosia tai niveltulehdusta, mutta tieteellinen näyttö ei tue tätä väitettä. Esimerkiksi mikään tutkimus ei osoita, että alkalinen fosfataasi olisi tärkeä mineraalien ja kalsiumin imeytymiselle. Sekä raakamaito että pastöroitu maito sisältävät saman verran laktoosia, minkä lisäksi kumpikaan niistä ei sisällä laktaasia. Myös raakamaitoa säilytetään kylmässä, mikä rajoittaa laktaasin muodostumista.
Raakamaito ei sisällä juuri lainkaan probioottisia bakteereita eikä sen sisältämien entsyymien terveysvaikutuksista ollut tehty ainuttakaan kliinistä satunnaistettua ihmiskoetta vuoteen 2013 mennessä.
Parempi maidon sietäminen ulkomaanmatkoilla saattaa johtua siitä, että suomalaiset syövät ulkomailla vähemmän ruisleivän kaltaisia suomalaisia ruokia, jotka sisältävät runsaasti vatsaoireita aiheuttavia FODMAP-yhdisteitä.
Homogenointihypoteesi

Maidon aiheuttamien oireiden syyksi on esitetty myös maidon homogenointia, mutta tälle hypoteesille ei ole löytynyt tukea tutkimuksista. Laura Paajanen tutki vuonna 2005 hyväksytyssä väitöstutkimuksessaan maidon homogenoinnin vaikutusta vatsaoireisiin ilman, että olisi löytänyt yhteyttä näiden välillä.
Stanfordin yliopiston 16 henkilöä käsittävässä tutkimuksessa vuodelta 2014 havaittiin, että Yhdysvalloissa pastöroidun maidon juominen ei aiheuta laktoosi-intolerantikoiksi diagnosoiduille ihmisille sen enempää vatsaoireita kuin raakamaitokaan.
Várzea

Várzea-metsää Marajó-saarella.
Várzea on metsätyyppi, jota kasvaa Amazonin valuma-alueella. Várzea-metsät jäävät säännöllisesti tulvivan jokiveden alle, mutta eivät kuitenkaan ole koko vuotta vedessä. Siksi sinne on kehittynyt ominainen kasvillisuus. Jokiveden korkeus vaihtelee 12 metriä vuodessa, ja vuotuinen sademäärä on 2500 mm. Lämpötila on keskimäärin 29 °C.
Varzea-alueella elää yli 630 lintulajia, maailman suurin käärme anakonda ja kaksi endeemistä apinalajia.
Alueen luontoa uhkaavia tekijöitä ovat Purus- ja Japujajoen varrella kultakaivoksissa käytettävän elohopean leviäminen luontoon, liialliset metsänhakkuut ja karjankasvatus sekä akvaariokalojen, kuten kiekkokalojen, liiallinen pyydystys.
Aiheesta muualla

Kuva varzeametsästä Mongabay
Vilhelm II (Hessenin vaaliruhtinas)

Vaaliruhtinas Vilhelm II, Conrad Bodensteinin toteuttama muotokuva vuodelta 1827.
Vilhelm II (28. heinäkuuta 1777 – 20. marraskuuta 1847) oli Hessenin vaaliruhtinaskunnan hallitsija vuodesta 1821.
Vilhelm II oli vaaliruhtinas Vilhelm I:n poika. Hän osallistui Preussin armeijassa Napoleonin sotiin, muun muassa vuoden 1813 Leipzigin taisteluun. Hän komensi vuonna 1814 hyökkäyksiä Metzin, Thionvillen, Luxemburgin ja Saarlouisin linnoituksia vastaan. Isänsä kuoltua hän tuli vaaliruhtinaaksi vuonna 1821. Vilhelm II kieltäytyi aluksi isänsä tavoin antamasta valtakunnalleen perustuslakia, mutta syyskuussa 1830 puhjennut kansannousu pakotti hänet taipumaan ja antamaan tammikuussa 1831 vapaamielisen perustuslain. Vielä samana vuonna hän siirtyi maanpakoon Hanauhun ja määräsi syyskuussa 1831 sijaishallitsijakseen poikansa Fredrik Vilhelmin. Tästä tuli virallisesti vaaliruhtinas Vilhelm II:n kuoltua vuonna 1847.
Vilhelm II:n ensimmäinen puoliso oli Preussin kuninkaan Fredrik Vilhelm II:n tytär prinsessa Augusta. Vilhelm eli avoimesti yhdessä rakastajattarensa Emilie Ortlöppin kanssa ja antoi tälle Reichenbach-Lessonitzin kreivittären arvon, mikä sai Augustan lähtemään pois hovista. Augustan kuoltua vuonna 1841 Vilhelm solmi morganaattisen avioliiton Emilien kanssa. Tämän kuoltua vain kaksi vuotta myöhemmin Vilhelm nai morganaattisesti Karoline Berlepschin, joka sai von Bergenin paronittaren arvon.
Aiheesta muualla

Kuvia tai muita tiedostoja aiheesta Vilhelm II (Hessenin vaaliruhtinas) Wikimedia Commonsissa
Herman von Petersdorff: Wilhelm II. (saksaksi) Allgemeine Deutsche Biographie (1898), Deutsche Biographie.
Vilhelm Gumaelius

| Vilhelm Gumaelius |
| --- | --- |
 Wilhelm Gumaelius. Valokuva: Wilhelmina Lagerholm
Henkilötiedot
Koko nimi:  Gustaf Vilhelm Gumælius
Syntynyt: 1789
Kuollut: 1877 (87–88 vuotta)
Kansalaisuus:  Ruotsi
Ammatti:  pappi, runoilija, poliitikko
Kirjailija
Äidinkieli: ruotsi
Tuotannon kieli: ruotsi
Muuta tietoa
 Ruotsin akatemian palkinto 
Aiheesta muualla
Löydä lisää kirjailijoitaKirjallisuuden teemasivulta
Gustaf Vilhelm Gumælius (1789–1877) oli ruotsalainen pappi ja Ruotsin akatemian palkinnon saanut runoilija sekä valtiopäivä- ja kuntaedustaja.
Gumælius opiskeli Uppsalan yliopistossa aikana, jolloin fosforistit ja akateemiset kävivät keskinäistä taistelua, mutta hän pysyi kuitenkin riidan ulkopuolella ja liittyi 1818 gööttiläiseen liittoon. Gumælius julkaisi ensimmäisen osan historiallista romaania Thord Bonde ja sen jälkeen keskittyi virka- ja luottamustoimiinsa, minkä ohella hän paneutui vapaamielisiin uudistuksiin, tieteeseen ja taiteeseen sekä koululaitoksen kehittämiseen. Hän julkaisi oppikirjoja ja 70-vuotiaana yhdeksästä laulusta koostuvan runosarjan Engelbrekt (1858), josta Ruotsin akatemia palkitsi hänet.
Aiheesta muualla

Kuvia tai muita tiedostoja aiheesta Vilhelm Gumaelius Wikimedia Commonsissa
Nelly Thüring

| Nelly Thüring |
| --- | --- |
 Thüring vuonna 1930.
Ruotsin valtiopäivien jäsen toisessa kamarissa
 Göteborgin vaalipiiri 1922–1928  
Henkilötiedot
Koko nimi:  Nelly Maria Thüring (o.s. Nilsson)
Syntynyt: 21. kesäkuuta 1875 Mala, Hässleholm, Ruotsi
Kuollut: 2. tammikuuta 1972 (96 vuotta) Tukholma, Ruotsi
Kansalaisuus:  ruotsalainen
Ammatti:  valokuvaaja, poliitikko
Puoliso:  Johan Göransson (1903–1917)
Lapset:  2
Tiedot
Puolue:  Sosiaalidemokraatit
 Nimikirjoitus
Nelly Maria Thüring (o.s. Nilsson; 21. kesäkuuta 1875 Hässleholm – 2. tammikuuta 1972 Tukholma) oli ruotsalainen sosiaalidemokraattinen poliitikko ja yksi viidestä naisesta, jotka ensimmäisinä valittiin Ruotsin valtiopäiville vuoden 1921 vaaleissa – muut neljä olivat Elisabeth Tamm, Agda Östlund, Bertha Wellin ja Kerstin Hesselgren. Ennen poliittista uraansa ja sen jälkeen Thüring työskenteli valokuvaajana. Hän oli kotoisin Skånesta, mutta asettui vuonna 1911 Göteborgiin, jossa hän osallistui kansanliikkeisiin rauhan, raittiuden ja naisten äänioikeuden puolesta. Vuonna 1917 hänet valittiin ensimmäisenä naisena Göteborgin kaupunginvaltuustoon.
Yksityiselämä

Thüring meni vuonna 1903 naimisiin toimittaja Johan Göranssonin kanssa, ja he saivat kaksi lasta. Pariskunta asui erillään yli kymmenen vuotta ennen virallista avioeroa vuonna 1917. Thüring kuoli vuonna 1972 ja hänet on haudattu Skogskyrkogårdenin hautausmaalle Tukholmaan.
Kuvia

Nelly Thüringenin nimikkoportaat Göteborgissa.
Aiheesta muualla

Kuvia tai muita tiedostoja aiheesta Nelly Thüring Wikimedia Commonsissa
Willie Adams

Willie Adams (s. 22. kesäkuuta 1934) on kanadalainen poliitikko, joka kuuluu Kanadan liberaalipuolueeseen. Adams oli Kanadan senaatin jäsenistä pitkäaikaisin. Pääministeri Pierre Trudeau nimitti hänet senaattoriksi 5. huhtikuuta 1977. Vuonna 2009 Adamsin täytettyä 75 vuotta hänen täytyi Kanadan lakien mukaisesti jäädä eläkkeelle poliittisesta virasta. Adams edusti senaatissa Luoteisterritorioita ennen Nunavutin luomista vuonna 1999.
Adams syntyi Fort Chimon kylässä Quebecissa. Adams on naimisissa ja hänellä on kymmenen lasta, joista yksi kuoli vuonna 1983.
Wilkinson Sword

| Wilkinson Sword |
| --- | --- |

Tunnuslause:  Free Your Skin
Tuotetyyppi:  partahöylät ja muut parranajotuotteet
Omistaja:  Edgewell Personal Care
Alkuperämaa:  Iso-Britannia
Perustettu:  1722
Markkina-alueet:  Eurooppa
Edelliset omistajat:  Pfizer, Energizer Holdings
Kotisivu:  shaving.com
Infobox OKNimi-testi OK: 
Wilkinson Swordin partahöylä
Wilkinson Sword on yhdysvaltalaisen Edgewell Personal Caren omistama parranajovälineiden ja muiden hygieniatuotteiden brändi.
Wilkinson Sword -yhtiön perusti keksijä-insinööri Henry Nock vuonna 1772 ja se valmisti alun perin bajonetteja ja ampuma-aseita. Yhtiö laajensi toimintaansa 1800-luvulla miekkojen valmistukseen ja alkoi vuonna 1877 valmistaa partaveitsiä. Vuonna 1898 Wilkinson Sword uudelleen teroittavia teriä käyttävän Pall Mall -partahöylän. Yhtiö alkoi vuonna 1956 kehittää hiontamenetelmää partaterien valmistukseen ruostumattomasta teräksestä yhteistyössä saksalaisen Osberghaus KG -yhtiön kanssa. Wilkinson Sword toi ensimmäisenä markkinoille ruostumattomasta teräksestä valmistetun kaksipuolisen partaterän. Yhtiö toi vuonna 1970 markkinoille ensimmäisen teräkasetteja käyttävän partahöylän.
Yhtiö on lisäksi valmistanut kirjoituskoneita, puutarhasaksia, saksia ja moottoripyöriä. Wilkinson Sword -puutarhanhoitotarvikkeita valmistaa nykyään lisenssisopimuksella E.P. Barrus. Vuonna 2000 yhtiö sulki partateriä valmistavan tehtaansa Isossa-Britanniassa.
WRC 4

| WRC 4 |
| --- | --- |

Kehittäjä:  Evolution Studios
Julkaisija:  Sony Computer Entertainment
Jakelija:  EU SCEE JP Spike
Pelisarja:  World Rally Championship
Julkaistu:  EU 22. lokakuuta 2004 JP 7. huhtikuuta 2005
Lajityyppi:  ajopeli
Pelimuoto:  yksinpeli, moninpeli
Ikäluokitus:  PEGI: 3
Alusta:  PlayStation 2
Jakelumuoto:  DVD
Lisää peliartikkeleitaVideopelien teemasivulla
Infobox OK    : 
WRC 4: The Official Game of the FIA World Rally Championship (lyhyesti WRC 4) on Evolution Studiosin kehittämä ja Sony Computer Entertainmentin julkaisema ajopeli. Peli julkaistiin PlayStation 2:lle 22. lokakuuta 2004. Se perustuu rallin MM-sarjan kauteen 2004.
Aiheesta muualla

WRC 4: The Official Game of the FIA World Rally Championship MobyGamesissa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:WRC 4
Käännös suomeksi
WRC 8

| WRC 8 |
| --- | --- |

Kehittäjä:  Kylotonn
Julkaisija:  Bigben Interactive
Jakelija:  Humble Store, Steam, Epic Games Store, Microsoft Store, Nintendo eShop ja PlayStation Store
Pelisarja:  World Rally Championship
Julkaistu:  10. syyskuuta 2019
Lajityyppi:  ajopeli
Pelimuoto:  yksinpeli, moninpeli
Ikäluokitus:  ESRB: Kaikenikäisille 
Alusta:  Microsoft Windows Nintendo Switch PlayStation 4 Xbox One
Jakelumuoto:  Digitaalinen jakelu ja digitaalinen lataus
Oheislaite:  pad-ohjain, rattiohjain
Lisää peliartikkeleitaVideopelien teemasivulla
Infobox OK  : 
WRC 8: World Rally Championship (lyhyesti WRC 8) on Kylotonnin kehittämä ja Bigben Interactiven julkaisema ralliaiheinen ajopeli, joka perustuu rallin MM-sarjan kauteen 2019. Peli julkaistiin Microsoft Windows-, PlayStation 4- ja Xbox One -alustoille.
WRC 8 julkistettiin helmikuussa 2019. Se sisältää uutena edellisiin peliin nähden dynaamisen sään, joka muuttuu kesken erikoiskokeen. Uratila uusittiin täysin lisäten uusia ominaisuuksia, kuten Codemastersin Formula 1 -pelisarjassa. Lisäksi pelissä on vanhoja ralliautoja, kuten Lancia Stratos ja Volkswagen Polo R WRC. Erikoiskokeita on tällä kertaa enemmän, yhteensä 102 ja 14 eri maassa.
Tallit ja kuljettajat

| WRC autot | Kuljettajat |
| --- | --- |
Citroën C3 WRC:  Sébastien Ogier
Citroën C3 WRC:  Esapekka Lappi
Ford Fiesta WRC:  Elfyn Evans
Ford Fiesta WRC:  Lorenzo Bertelli
Ford Fiesta WRC:  Pontus Tidemand
Ford Fiesta WRC:  Teemu Suninen
Hyundai i20 Coupe WRC:  Thierry Neuville
Hyundai i20 Coupe WRC:  Andreas Mikkelsen
Hyundai i20 Coupe WRC:  Daniel Sordo
Hyundai i20 Coupe WRC:  Sébastien Loeb
Toyota Yaris WRC:  Ott Tänak
Toyota Yaris WRC:  Kris Meeke
Toyota Yaris WRC:  Jari-Matti Latvala
Toyota Yaris WRC:  Marcus Grönholm
Toyota Yaris WRC:
WRC 3: FIA World Rally Championship

| WRC 3: FIA World Rally Championship |
| --- | --- |

Kehittäjä:  Milestone
Julkaisija:  Black Bean Games
Jakelija:  Bandai Namco, Ubisoft
Pelisarja:  World Rally Championship
Julkaistu:  EU 12. lokakuuta 2012
Lajityyppi:  ajopeli
Pelimuoto:  yksinpeli, moninpeli
Ikäluokitus:  PEGI 3  USK 0 
Alusta:  Microsoft Windows PlayStation 3 PlayStation Vita Xbox 360
Jakelumuoto:  Blu-ray, OnLive
Lisää peliartikkeleitaVideopelien teemasivulla
Infobox OK  : 
WRC 3: FIA World Rally Championship on Milestonen kehittämä ja Black Bean Gamesin julkaisema ajopeli. Peli julkaistiin Microsoft Windows, PlayStation 3, PlayStation Vita ja Xbox 360lle vuonna 2012. Peli on julkaistu myös OnLive-palvelussa.
Aiheesta muualla

WRC 3: FIA World Rally Championship MobyGamesissa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:WRC 3: FIA World Rally Championship
Käännös suomeksi
War on Fakes

War on Fakes on faktantarkistukseen keskittymään pyrkivä sivusto, joka vastustaa Venäjän vastaista informaatiosotaa ja tuottaa sanojensa mukaan vinoutumatonta tietoa. PolitiFact kuitenkin kritisoi sivustoa muun muassa siitä, että sen tarjoamat vaihtoehtoiset selitykset esimerkiksi Butšan verilöylylle ja Mariupolin synnytyssairaalan iskulle ovat myös keskenään ristiriitaisia.
War on Fakes nousi täysimittaisen Ukrainan sodan alkupäivinä kaikkein suosituimmaksi niistä sivustoista, joita Time piti venäläisinä nettipropagandakampanjoina. Sillä oli keskimäärin 20 miljoonaa lukijaa päivittäin. War on Fakesin mukaan ukrainalaiset pyrkivät esittämään Venäjän joukot epämiellyttävässä valossa valeiden ja misinformaation avulla. Sivuston mukaan ukrainalaiset käyttivät Hollywoodin tuottajia, ammattinäyttelijöitä ja videoeditointityökaluja lavastaakseen kuvia kuolleista venäläisistä sotilaista ja tuhoutuneista ukrainalaisista kaupungeista. Sean Pennin väitettiin osallistuneen väitettyyn Ukrainan informaatio-operaatioon. PolitiFact arvioi yli 380 War on Fakesin julkaisua maaliskuun ja heinäkuun 2022 väliseltä ajalta. PolitiFact löysi paljon tietoja, jotka se katsoi paikkansapitämättömiksi.
Venäläisen disinformaation asiantuntija Lukas Andriukaitiksen mukaan War on Fakes sopii Venäjän hallinnon propagandan päämääriin. Hänen mukaansa sivusto ja venäläinen propaganda yleensä pyrkii vakuuttamaan yleisön siitä, että totuus on suhteellinen ja että jokainen voi rakentaa itse oman totuutensa. Margarita Simonjan ja Vladimir Solovjov ovat jakaneet War on Fakesin faktantarkistuksia. Hanketta ovat tukeneet ja sen kertomuksia jakaneet myös Venäjän suurlähetystöt Saksassa, Tunisiassa, Indonesiassa ja Pohjois-Makedoniassa. Disinformaatiota netissä jäljittävä teknologiayhtiö Logically esitti War on Fakesin taustalla olevan entisen venäläisen toimittaja Timofei Vasilijevin.
WRC 5: FIA World Rally Championship

| WRC 5: FIA World Rally Championship |
| --- | --- |

Kehittäjä:  Kylotonn Games
Julkaisija:  Bigben Interactive
Jakelija:  Humble Store, Steam, Microsoft Store, PlayStation Now ja PlayStation Store
Suunnittelija:  Alain Jarniou
Pelisarja:  World Rally Championship
Julkaistu:  EU 16. lokakuuta 2015
Lajityyppi:  ajopeli
Pelimuoto:  yksinpeli, moninpeli
Alusta:  Microsoft Windows PlayStation 3 PlayStation 4 Xbox 360 Xbox One Playstation Vita
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK  : 
WRC 5: FIA World Rally Championship on Kylotonn Gamesin kehittämä ja Bigben Interactiven julkaisema ajopeli. Peli julkaistiin Microsoft Windows, PlayStation 3, PlayStation 4, Xbox 360, Xbox Onelle ja Playstation Vitalle vuonna 2015.
Aiheesta muualla

WRC 5: FIA World Rally Championship MobyGamesissa (englanniksi)
WRC II Extreme

| WRC II Extreme |
| --- | --- |

Kehittäjä:  Evolution Studios
Julkaisija:  Sony Computer Entertainment Europe
Pelisarja:  World Rally Championship
Julkaistu:  EU 29. marraskuuta 2002 JP 22. huhtikuuta 2003
Lajityyppi:  ajopeli
Pelimuoto:  yksinpeli, moninpeli
Ikäluokitus:  ELSPA: 3
Alusta:  PlayStation 2
Jakelumuoto:  DVD
Lisää peliartikkeleitaVideopelien teemasivulla
Infobox OK   : 
WRC II Extreme on Evolution Studiosin kehittämä ja Sony Computer Entertainmentin julkaisema ajopeli. Peli julkaistiin PlayStation 2:lle vuonna 2002 ja se perustuu rallin MM-sarjan kauteen 2002.
Aiheesta muualla

WRC II Extreme MobyGamesissa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:WRC II Extreme
Käännös suomeksi
Välimuistin yhtenäisyys

Välimuistin ja resurssin jako.
Välimuistin yhtenäisyys (engl. cache coherence tai engl. cache consistency) on tietokoneen suorittimen ja välimuistin ominaisuus.
Koska tietokoneen keskusmuisti on huomattavasti hitaampaa kuin suorittimen nopeus, tätä nopeuseroa lievitetään lisäämällä suorittimeen eri tasoista välimuistia (kuten L3- ja L2-tason välimuistit).
Moniytimellisessä suorittimessa L3-tason välimuisti voi olla jaettu useamman ytimen kanssa L2-tason ollessa rajatumpi pienemmälle määrälle ytimiä.
Moniprosessointi lisää haastavuuden tasoa, koska myös L3-tason välimuisteja voi olla useita eri suoritinpiireillä.
Jotta suorittimesta saataisiin maksimaalinen hyötysuhde, olisi tarvittavan tiedon oltava aina saatavilla mahdollisimman lähellä itse suoritinta (L0-taso). Jotta eri suoritinyksiköt eivät käyttäisi vanhentuneita arvoja (stale), on tiedot päivitettävä myös ylemmän tason välimuistiin sekä itse keskusmuistiin. Lisäksi on huolehdittava, että tieto haetaan keskusmuistista välimuistiin tarvittaessa (tiedon päivittyessä) ja minimoimalla tarpeettomat päivitykset.
Yhtenäisyyden hallinta tulee sitä vaikeammaksi, mitä suuremmasta järjestelmästä on kyse. Supertietokoneissa käytetään niitä varten kehitettyjä väyläratkaisuja kuten Remote DMA (RDMA).
Grafiikkaprosessorit (GPU) sisältävät paljon ytimiä ja yhtenäisyyden toteuttamiseen tarvittava piirin pinta-ala sekä suorituskyky olisi liian kallista: tästä johtuen grafiikkaprosessorien välimuistit ovat tavallisesti epäyhtenäisiä.
Protokollat

Yhtenäisyyden hallintaan on kehitetty useita protokollia ja mekanismeja.
Näitä ovat esimerkiksi MSI-, MESI-, MOSI-, MOESI-, MERSI- ja MESIF-protokollat sekä write-once-, Synapse-, Berkeley-, Firefly- ja Dragon-protokollat.
Vuonna 2011 ARM ehdotti AMBA 4 ACE -protokollaa järjestelmäpiirien kanssa käytettäväksi.
Mekanismit voidaan jakaa write invalidate- ja write update -kategorioihin sekä snooping- ja directory-pohjaisiin.
Yhtenäisyyden hallintaan on hakemistopohjainen ratkaisu ja väylän haistelu (bus snooping).
Snooping-mekanismia on ehdotettu vuonna 1983 julkaistussa tutkielmassa.
Käännös suomeksi
Länsivaltojen ja Venäjän välinen kriisi 2014–

Länsivaltojenselvennä ja Venäjän välinen kriisi 2014- on Ukrainan kriisistä alkanut Venäjän ja talouspakotteita asettaneiden valtioiden välisen jännitteen kasvu (pakotteita asettivat Australia, Euroopan unionin jäsenvaltiot, Georgia, Japani, Kanada, Uusi-Seelanti, Ukraina ja Yhdysvallat). Venäjän armeijan sotimista ja valtausta vastustavien valtioiden hallitukset uskoivat Venäjän tavoittelevan monijohtoista maailmaa, jossa pienet valtiot kuuluivat jonkin suurvallan etupiiriin. Tämä loi kylmää sotaa muistuttavan tilanteenkenen mukaan?. Aiemmin 2000-luvulla jännitettä lisäsivät Naton jäsenvaltioiden lisääntyminen Itä-Euroopassa, Ukrainan oranssi vallankumous ja sotilasliitto Naton hanke sijoittaa ohjuksia kohti Venäjää. Toimet oli Venäjän mielestä suunnattu sitä vastaan.
Itä-Ukrainan sisällissota käynnisti lännen talouspakotteet Venäjää vastaan, mihin Venäjä vastasi omilla pakotteillaan. Länsivallat ja Venäjä ajautuivat kiistaan Syyriassa, missä niiden oli tarkoitus sotia yhdessä Islamilaista valtiota vastaan. Venäjän kansallismieliset ihmiset tukivat lännessä pieniä kansallismielisiä ryhmittymiä.
Molemmat suurvallat syyttelivät toisiaan Ukrainan kriisin osallisiksi. Venäjältä tuli vapaaehtoisjoukkoja auttamaan Ukrainan kapinallisia ja Natolta kouluttajia tukemaan Ukrainan hallitusta. Venäjä lisäsi ydinaseita kuljettavien sukellusveneidensä ja lentokoneidensa partiointia. Se aktivoi muutenkin lentotoimintaansa Itämerellä. Länsi sijoitti joukkojaan Baltiaan ja uhkasi sijoittaa jatkossa lisää Itä-Eurooppaan. Venäjän mukaan Euroopassa vallitsi laaja venäläisvastaisuus eli rasismi.
Yhdysvallat syytti Venäjää Euroopan keskimatkan ohjussopimuksen rikkomisesta. Tämä vei sopimuksen raukeamiseen.
Kun Venäjä hyökkäsi 24. helmikuuta 2022 Ukrainaan, länsi asetti talouspakotteita ja tuki aseellisesti Ukrainan hallitusta. Tämä huononsi idän ja lännen välejä entisestään.
Tausta > Aattelliset erot Helsingin Sanomien mukaan

Suomen suurimman sanomalehden, Helsingin Sanomien, mukaan sekä Venäjä että länsimaatselvennä ovat kapitalistisia, toisin kuin aiemmanselvennä kylmän sodan aikana. Hallintomalleissa ja ajattelussa on silti suuria eroja. Venäjä on Helsingin Sanomien mukaan vanhoillinen yhden johtajan maa, jossa sananvapautta ei kunnioiteta. Länsimaat ovat lehden mukaan kansanvaltaisempia ja vapaamielisempiä. Venäjällä valtio on alkanut suosia ortodoksikirkkoa, ja kovan linjan kansallismielisyys on ollut maassa nousussa. Venäjällä on eurasianistisia ajattelijoita, joiden mukaan Venäjä on mantereen mahtavin valtio ja länsi on rappeutumassa. Niinpä Venäjä on arvoja myöten lännen vastakohta.
Tausta > Venäjän imperialismi

Suomen sotilas -lehden mukaan Venäjällä elää halu tehdä maasta aluellisesti suuri. Lopullinen tavoite on kukistaa Yhdysvallat maailmanmahtina. Kylmä sota luhisti Neuvostoliiton imperiumin, jossa venäläisellä kansalla oli keskeinen merkitys. 1990-luvulla räyhäkansallismielisenä pidetty Vladimir Žirinovski puhui näkyvimmin suuren Venäjän palauttamisen tarpeesta. Moni ajattelee Venäjällä, että Neuvostoliiton hajottaminen oli virhe. Venäläisiä jäi paljon naapurimaihin, jotka olivat aiemmin Neuvostoliiton osia. Joillain venäläisillä oli taipumus syyttää länttä neuvostoimperiumin hajoamisesta. 2000-luvulla eurasianisti Alexandr Dugin ennusti maansa hyökkäävän Georgiaan ja Krimille.
Tausta > Sotilasliitto Naton laajentuminen itä-Eurooppaan

Uusi kylmä sota alkoi Naton laajenemisesta itään. Vuonna 2004 Baltian maat liittyivät EU:hun ja Natoon. Tämä ja Ukrainan oranssi vallankumous vuonna 2004 synnytti Venäjän valtaeliittiin pelon siitä, että samantapainen vallankumous voisi syöstä sen vallasta lännen tuella.
Vuonna 2007 Venäjän presidentti Vladimir Putin piti Münchenin turvallisuuskonferenssissa puheen, jossa syytti Natoa kilpavarustelun lietsomisesta laajentumalla entisen Neuvostoliiton osatasavaltoihin asti. Putinin mukaan Venäjä ei suostuisi kylmän sodan häviäjäksi ja ettei sitä voisi enää sivuuttaa, kun kansainvälisessä politiikassa tehdään päätöksiä.
Venäjän–Georgian sota vuonna 2008 kiristi jännitteitä maiden välillä. Lännen vuonna 2010 esittämä ajatus sijoittaa torjuntaohjuksia Puolaan oli Venäjän mielestä uhka sille, ja länsi peruikin Pohjois-Koreaa vastaan suunnatun kilven viimeisen vaiheen. Myös Syyrian sisällissodasta käydyssä keskustelussa näkyi suurvaltojen, Yhdysvaltojen ja Neuvostoliiton perillisen Venäjän vastakkaisasettelu.
Venäjän presidentti Putin sanoi 18. joulukuuta 2014, että Naton itälaajeneminen vastaa Berliinin muurin rakentamista. Länsi piti Putinin mielestä itseään voittajina. Putin myös sanoi länsimaita imperiumiksi, joka pitää muita maita vasalleinaan.
Putin allekirjoitti 1. tammikuuta 2016 turvallisuustrategian, jonka mukaan länsi uhkaa maan itsenäistä sisä- ja ulkopolitiikkaa, koska pyrkii toimimaan Venäjää vastaan.  Ulkoministeri Lavrov syytti välien huononemisesta Barack Obaman hallintoa.